Hüseyn Hüseynov (energetik)

**Hüseyn Hüseynov** (tam adı: *Hüseyn Cəlil oğlu Hüseynov*; ) — texnika elmləri doktoru, dosent, Gənclər Mükafatı laureatı (2013), "odluq qurğusu" və "dizel distillatının selektiv təmizlənməsi üsulu" patentlərinin müəllifi, AMEA Mərkəzi Elmi Kitabxanasının direktoru (2024-cü il aprelin 2-dən).
## Həyat və fəaliyyəti
Hüseyn Hüseynov 20 dekabr 1978-ci ildə Füzuli rayonunun Qaraxanbəyli kəndində anadan olmuşdur. 1985-ci ildə Qaraxanbəyli kənd orta məktəbinin 1-ci sinfinə getmiş, 1996-cı ildə Binəqədi rayonunun 179 saylı məktəbini bitirmişdir. Elə həmin ildə Azərbaycan Dövlət Neft Akademiyasının "Energetika" fakültəsinə daxil olmuş, 2000-ci ildə "Yüksək gərginliklərin fizikası və texnikası" ixtisası üzrə bakalavr pilləsindən məzun olmuşdur. 2002-ci ildə isə eyni Akademiyanın magistr pilləsini fərqlənmə diplomu ilə bitirmişdir.

Hüseyn Hüseynov 2002-2015-ci illərdə AMEA Fizika İnstitutunda mühəndis, kiçik elmi işçi, elmi işçi, böyük elmi işçi və aparıcı elmi işçi vəzifələrində çalışmışdır. 2015-2016-cı illərdə AMEA Rəyasət Heyəti aparatının Elm və Təhsil İdarəsinin Elmi-analitik şöbəsinin rəis müavini, 2016-2017-ci illərdə AMEA Rəyasət Heyəti aparatının Elm və Təhsil İdarəsinin magistratura şöbəsinin rəisi, 2017-2021-ci illərdə AMEA Rəyasət Heyəti aparatının Elm və Təhsil İdarəsinin rəis müavini, 2021-2022-ci illərdə AMEA Rəyasət Heyəti aparatının Elmi-təşkilat İdarəsinin rəis müavini, 2022-2023-cü illərdə AMEA Rəyasət Heyəti aparatının Elmi, texniki və innovativ fəaliyyətin təşkili şöbəsinin müdiri, 2023-2024-cü illərdə AMEA Rəyasət Heyəti aparatının Elm və təhsil şöbəsinin müdiri vəzifələrini icra etmişdir. O, həmçinin Azərbaycan Texniki Universitetinin dosentidir.

Hüseyn Hüseynov 2011-ci ildə Azərbaycan Respublikasının Prezidenti yanında Elmin İnkişafı Fondunun elan etdiyi Gənc Alim və Mütəxəssislərin I qrant müsabiqəsinin (EİF/GAM-1-2011-2(4)-26/02/1-M-02) və 2014-cü ildə isə 5-ci Mobillik qrantının EİF-Mob-5-2014-2(17)-14/01/1 qalibi olmuşdur.

Müxtəlif illərdə Norveç və İspaniya krallıqları, Türkiyə Respublikası, Şimali Kipr Türk Respublikası, Gürcüstan Respublikası, İran İslam Respublikası, Rusiya Federasiyasında keçirilən beynəlxalq elmi konfrans və treyninqlərin iştirakçısı olmuşdur.

2024-cü il aprelin 2-dən AMEA Mərkəzi Elmi Kitabxanasının direktorudur.

30 may 2024-cü il tarixində ölkəmizdə səfərdə olan Şimali Kipr Türk Respublikasının təhsil naziri Nazim Çavuşoğlu, ŞKTC-nin Bakıdakı nümayəndəsi Ufuk Turqaner Mərkəzi Elmi Kitabxanada yaradılan "Şimali Kipr Türk Cümhuriyyəti" diplomatik guşəsinin açılışında iştirak ediblər. MEK-in direktoru Hüseyn Hüseynov dünyanın 46 ölkəsi və 126 təşkilatı ilə əməkdaşlıq edən kitabxana haqqında nazirə ümumi məlumat verib. Açılış zamanı qonaqlar "Akademik zal"da yaradılan guşədə ŞKTC-nin Azərbaycandakı nümayəndəliyinin MEK-ə hədiyyə etdiyi ədəbiyyatlarla tanış olublar.

31 may 2024-cü ildə Kimya üzrə Nobel mükafatı laureatı, AMEA-nın fəxri üzvü, ABŞ-nin Şimali Karolina Universitetinin Biokimya və biofizika fakültəsinin professoru, dünya şöhrətli alim Əziz Səncər Mərkəzi Elmi Kitabxananı ziyarət etmiş, buradakı yeniliklərlə yaxından tanış olmuşdur.

27 iyun 2024-cü ildə Mərkəzi Elmi Kitabxananın direktoru Hüseyn Hüseynov ilə Özbəkistanın Ürgənc Dövlət Universitetinin rektoru Bəhram Abdullayev arasında əməkdaşlığa dair memorandum imzalanıb.

19 dekabr 2024-cü ildə Hüseyn Hüseynov Azərbaycan Nəşriyyatları Assosiasiyasının Fəxri üzvü nominasiyası ilə təltif edilmişdir.

Hüseyn Hüseynov həmçinin Yeni Azərbaycan Partiyası Yasamal rayon təşkilatının AMEA Mərkəzi Elmi Kitabxana üzrə ərazi partiya təşkilatının sədridir.
### Ailəsi
Hüseyn Hüseynov evlidir və 3 övladı var.
## Elmi fəaliyyəti
2003-cü ildə Fizika İnstitutunun aspirantura şöbəsinə qəbul olan Hüseyn Hüseynov "Elektrofiziki proseslər əsasında elektroenergetikanın ekoloji məsələlərinin həlli üzrə effektiv üsullar" mövzusunda dissertasiya işini müdafiə edərək 2012-ci ildə Texnika elmləri üzrə fəlsəfə doktoru adını almışdır.

Google Scholar profilində 172 sitat gətirilmə, 8 h-indeksi, 70 nəşri olan Hüseyn Hüseynov 2024-cü ildə isə "İon maye həlledicilərlə yağ və yanacaq distillatlarının aromatiksizləşdirmə və kükürdsüzləşdirmə proseslərinin işlənilməsi" mövzusunda dissertasiya işini müdafiə edərək Texnika elmləri doktoru adını almışdır.

Hal-hazırda o, 98 elmi məqalənin (xaricdə çıxmış elmi əsərlərin sayı 43, beynəlxalq bazalarda referatlaşdırılan və indeksləşdirilən jurnallarda çap olunan əsərlərin sayı 19) və 2 patentin (odluq qurğusu və dizel distillatının selektiv təmizlənməsi üsulu) müəllifidir.
### Əsas elmi naliyyətləri
Hüseyn Hüseynovun əsas elmi nailiyyətləti: Elektrik qazboşalmalarının təsirləri şəraitində, müxtəlif təbiətli adsorbentlərdən istifadə edərək, enerji sistemlərinin ətraf mühitə gətirdiyi əsas çirkləndiricilər olan CO, CO2, NOx, SOx, H2S, CH4 və digər qazların, maye yanacaq tərkibində olan kükürd birləşmələrinin, sənaye tullantı sularının tərkibində mövcud olan çoxsaylı çirkləndirici maddələrin elektrik qazboşalmalarının təsiri şəraitində adsorbsiya üsulu ilə effektiv təmizlənməsi, qazboşalmalarının təsirləri şəraitində desorbsiya proseslərinin xüsusiyyətləri, böyük həcmlərdə atmosfer havasının tərkib hissəsinin tənzimlənməsi, ozon qazının sintezinin elektron texnologiyası, atmosferin ozon qatına təsir edən amillərin araşdırılması, odluq qurğularının effektivliyinin yüksəldilməsidir.
### Elmi əsərlərinin adları
Hüseyn Hüseynovun beynəlxalq indeksli jurnallarda çap edilmiş elmi əsərləri aşağıdakılardır:
 

* Табатабаи Дж.М., Рзаев Ф.Т., Гасанов М.А., Гусейнов Г.Дж . Решение некоторых экологических вопросов энергосистем с использованием электрических воздействий // ТРЕ-2002. First International Conference on Technical & Physical Problems in Power Engineering/ Baku, 23-25 April 2002, Baku, p.354-355.
* Həşimov A.M., Qurbanov K.B., Hüseynov H.C. Təbii qazın emalında ekoloji problemlərin həlli üzrə yeni texnoloji prosesin tətbiqi. // Ekologiya və Həyat fəaliyyətinin mühafizəsi. V Beynəlxalq elmi konfrans Sumqayıt, 2004, s.72-73
* Mehdiyev T.R., Gurbanov K.B., Huseynov H.J. Some electrophysical processes in power engineering objects at effect of the electrical discharges //4th International Conference on Technical and Physical Problems of power Engineering, TPE-2008, 4-6 September 2008, Pitesti, Romania, p.IV-34 – IV-36
* Həşimov A.M., Hüseynov H.C., Qurbanov K.B., Muradova R.A. Elektrik qazboşalmasının təsiri şəraitində reallaşan adsorbsiya proseslərinin fiziki anlayışları. // Fizika, 2008, XIV cild, №1, s.26-28
* Həşimov A.M., Hüseynov H.C., Qurbanov K.B., Muradova R.A. Sənaye tullantı sularının təmizlənməsinin yeni effektiv texnologiyası. // Energetikanın problemləri, 2008, №2-3, s.84-91
* Hüseynov H.C. Atmosferdə ozon qazının təmizlənməsinə təsir edən faktorların təcrübi tədqiqi. // Fizika, 2009, XV cild, №1, s.50-52
* А.М.Гашимов, К.Б. Гурбанов, Г.Дж. Гусейнов. К решению эко¬логических вопросов энергетических систем // Энергетика, 2010,  №4, Минск, с.30-35
* Гашимов А.М., Гусейнов Г.Дж., Гурбанов К.Б // К решению экологических вопросов энергетических систем.// Беларусь. Респ. Минск. Энергетика, 2010, №4, с. 30-35
* A.M. Həşimov, K.B. Qurbanov, H.C. Hüseynov. Energetika sistemlərinin ekoloji problemlərinin həllində elektrofiziki proseslər. // Fizika, 2011, XVII cild, №2, seksiya az, s.3-11.
* В.М. Аббасов, Г.Дж. Гусейнов, С.Г. Алиева, А.Б.Халилов, В.А. Нагиев, Х.А. Абдуллаева. Сернокислотная очистка основы гидравлической жидкости на нефтяной основе с участием уксусного ангидрида. // Технологии нефти и газа, 2017
* V.M. Abbasov, S.Q. Aliyeva, H.J. Huseynov, V.A. Nagiyev, A.B.Xalilov, A.E. Alizadeh. Investigation of hydrocarbon group composition of hydraulic liquid AMG-10 prepared from oil rocks. // International Journal of Scientific Engineering and Applied Science, 2017
* M.D.Ibragimova S.G.Aliyeva G.Dj.Guseinov V.M.Abbasov V.A. Nagiyev. İmprovement of quality of the hydropurified diesel fuel by ion-liquid extraction //International Journal of Scientific Engineering and Applied Science (IJSEAS), 2018, s.91-95, №4
* H.J. Huseynov, С.А.Сеидова, М.Д. Ибрагимова, А.Б. Халилов, В.А.Нагиев, С.Г.Алиева. Экстракционная облагораживание нефтяных фракций с использованием ионной жидкости в качестве селективного растворителя. // XII Международной научно-практической конференции «Advances in Science and Technology», 2018
* В.М. Аббасов, Г.Дж. Гусейнов, С.Г. Алиева, А.Б.Халилов, В.А. Нагиев, С.А.Сеидова. Х.А. Абдуллаева. Исследование процесса регенерации ионно-жидкостного состава N-метилпирролидон-ацетата из экстрактного раствора селективной очистки дистиллята, выделенного из Балаханской нефти. // Нефтепереработка и Нефтехимия, // XII Международной научно-практической конференции «Advances in Science and Technology», 2018
* М.Д. Ибрагимова, С.Г.Алиева, Г.Дж. Гусейнов, C.A. Сеидова, В.А. Нагиев, А.Б.Халилов, Х.А.Абдуллаева, Э.М.Кулиева. Улучшения качества гидроочищенного дизельного топлива ионно-жидкостной экстракцией. // Мир нефтепродуктов. Вестник нефтяных компаний 2018
* Selective purification of the oil fractions with use of ionic liquid of extraction on the basis of - methyl pyrrolidone // Proceses of petrochemicals and oil refining, 2018, Vol 19, №3, s.302-313
* Extraction ennoblement of diesel distillate and Its close-cut fractions // Azerbaijan Chemical Journal, 2018, №2, s.60-67
* İnvestigation of the absorption of sunflower oil as adsorbent obtained by thermochemical activation of heavy pyrolysis resin// PPOR, 2019, Том 20, №2, s.130-137
* Y.I.Aliyev, S.H.Jabarov, N.A.Ismayilova, R.F.Novruzovz, A.O.Dashdamirovz, H.J.Huseynov and A. A. Ayubovy. Electron structure and density of states' calculations of Ag2S and Ag2Se crystals from rst-principle // Modern Physics Letters B, 2019, №33 
* Carbon Nanotubes Obtained from Natural Gas by CVD
* Углеродные нанотрубки, полученные из природного газа методом сvd //Поверхность. Рентгеновские, Синхротронные и Нейтронные Исследования, 2019, №12, с.71-75
* Research into kerosene fraction dearomatization process by means of ion-liquid extraction//Chemical problems, 2019, №4, s.576-583
* Group hydrocarbon composition of the mixture of straight-run diesel fraction with light gas oil coking before and after purification of ionic liquid extraction
* Study dearomatization of kerosene by IR and UV spectral analysis // Modern Physics Letters B, 2021, Vol.35, №12
* Selective purification of transformer oil by the method of ionic liquid extractive purification // International Journal on "Technical and Physical Problems of Engineering" (IJTPE), IJTPE - Issue 49, 2021, №4 
* Diethylamine and formic acid-based ionic liquid in selective purification process of oil distillates of various viscosities
* İonic liquid extraction cleaning of petroleum fractions
* Extractive purification of diesel distillate using selective «green» solvents
* Simulation of ionic-liquid extractive purification process of thiophene and m-xylene from their mixture with n-hexane by the molecular dynamics method // Modern Physics Letters B, 2023
* Defect formation analysis in gamma-irradiated titanium nitride nanocrystals: predictions from positron annihilation studies
* First Principles Study of Electron Structure of LaxBa1-xMnO3 Crystals
* Ionic liquids as extragents of compounds negatively affecting the environmental properties of diesel fuel
* Analyzing point defect polarization in tungsten and tungsten carbide under high gamma irradiation for radiation shielding applications
* İonic liquid extraction as an effective alternative in the process of dearomatization of petroleum oils
* DEAROMATIZATION OF KEROSENE FRACTIONS BY IONIC-LIQUID EXTRACTION
* First Principles Study of Electron Structure of LaxBa1-xMnO3 Crystals



## Təltifləri
* 2011-ci ildə Gənclər və İdman Nazirliyinin təsis etdiyi Elm və Təhsil nominasiyası üzrə Gənclər Mükafatı laueratına layiq görülmüşdür.
* 2021-2022-ci illərdə AMEA prezidentinin Fəxri Fərmanı ilə təltif olunub.
* 2023-cü ildə Elm Günü münasibəti ilə AMEA prezidentinin Təşəkkürnaməsi ilə təltif olunub.
* 2024-cü ildə Azərbaycan Nəşriyyatları Assosiasiyasının Fəxri üzvü nominasiyası ilə təltif olunub.
* 2025-ci ildə Azərbaycan Milli Elmlər Akademiyasının prezidenti İsa Həbibbəyli tərəfindən "AMEA-nın 80 illiyi" döş nişanı ilə təltif edilib.

## İstinadlar

## Xarici keçidlər

* 
* AMEA-nın Mərkəzi Elmi Kitabxanası haqqında "100 yaşlı kitabxana" adlı süjet, ATV, Xəbərlər
* MEK-də Uşaqların Beynəlxalq Müdafiəsi Günü münasibətilə rəsm sərgisi keçirilib, Mədəniyyət TV
* AMEA-da elektron kitabxana yeni mərhələdə" adlı təqdimat mərasimi, CBC TV Azerbaijan
* AMEA-nın təşəbbüsü ilə Zəngilan rayonunun Ağalı kəndində tədbir keçirilib
* MEK-də “Müstəqillik yollarında: Heydər Əliyevdən İlham Əliyevə” adlı lektoriya keçirilib, ARB24
* MEK direktorunun Azərbaycan radiosuna müsahibəsi
* MEK-də “Vətən sevgisindən Zəfər marşına” adlı tədbir keçirilib, CBC TV Azerbaijan